**TĖVELIŲ DĖMESIUI!**

 Švelninant karantiną, tėveliams, kuriems reikės būtinai sugrįžti atgal į darbus, vaikams darželyje organizuojama priežiūra nuo 7.30 iki 18.30 val.

Užtikrinant visų saugumą, tėveliai, atlydintys vaikus, privalės dėvėti nosį ir burną dengiančias priemones. Šalia įėjimo į įstaigą bus priemonės rankų dezinfekcijai bei pateikta informacija apie asmens higienos laikymosi būtinybę. Į darželį bus priimami tik sveiki, t. y. peršalimo simptomų neturintys, vaikai (neturintys kosulio ir slogos).

Vaikų priežiūra bus organizuojama tik užtikrinus visas apsaugos priemones ir laikantis reikalavimų, kad virusas neplistų: sudarytos tinkamos sąlygos darbuotojų ir vaikų rankų higienai, patalpos dažnai išvėdinamos, o aplinka valoma laikantis Lietuvos Respublikos sveikatos apsaugos ministerijos parengtų rekomendacijų patalpų valymui COVID-19 pandemijos metu.